OpenLLM-France/wikimedia huggingface dataset:
# E50

La ruta europea E50 és una carretera que forma part de la Xarxa de carreteres europees. Comença a Brest (França) i finalitza a Makhatxkalà (Rússia) passant per París i Praga. Té una longitud de 4910 km. Té una orientació d'est a oest i passa per França, Alemanya, República Txeca, Eslovàquia, Ucraïna i Rússia.
# E462

La ruta europea E462 és una carretera que forma part de la Xarxa de carreteres europees. Comença a Brno (República Txeca) i finalitza a Cracòvia (Polònia). Té una longitud de 323 km. Té una orientació d'est a oest.
Viccionari
# Eden (Mississipi)

Eden és una població dels Estats Units a l'estat de Mississipi. Segons el cens del 2000 tenia 126 habitants.

## Demografia

Segons el cens del 2000, Eden tenia 126 habitants, 47 habitatges, i 33 famílies. La densitat de població era de 101,4 habitants per km².
Dels 47 habitatges en un 40,4% hi vivien nens de menys de 18 anys, en un 40,4% hi vivien parelles casades, en un 23,4% dones solteres, i en un 27,7% no eren unitats familiars. En el 27,7% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,26.
Per edats la població es repartia de la següent manera: un 29,4% tenia menys de 18 anys, un 9,5% entre 18 i 24, un 27,8% entre 25 i 44, un 19% de 45 a 60 i un 14,3% 65 anys o més.
L'edat mediana era de 33 anys. Per cada 100 dones de 18 o més anys hi havia 85,4 homes.
La renda mediana per habitatge era de 24.286 $ i la renda mediana per família de 24.375 $. Els homes tenien una renda mediana de 40.625 $ mentre que les dones 11.750 $. La renda per capita de la població era de 16.675 $. Entorn del 30,6% de les famílies i el 35,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Eden». American Fact Finder. Oficina del Cens dels Estats Units, 12-01-2010.
# Eulogio Sandoval

Eulogio Sandoval és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1950.

## Referències

* ↑ 1950 FIFA World Cup Brazil Arxivat 18-9-2011 a Wayback Machine.
# Estació de trens de Colmar-Berg

L'Estació de trens de Colmar-Berg (en luxemburguès: Gare Kolmer-Bierg; en francès: Gare de Colmar-Berg, en alemany: Bahnhof Colmar-Berg) és una estació de tren que es troba a Colmar-Berg, al centre de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 10 CFL, que connecta la ciutat de Luxemburg amb el centre i nord del país.

## Servei

Colmar-Berg rep els serveis ferroviaris pels trens de Regionalbahn (RB) amb relació a la línia 10 CFL entre Luxemburg i Diekirch.

## Referències

* ↑ «Horaris» (PDF). cfl.lu/. Arxivat de l'original el 2014-12-20. [Consulta: 14 novembre 2015].

## Vegeu també

* Llista d'estacions de trens de Luxemburg

## Enllaços externs

* Colmar-Berg Arxivat 2014-12-21 a Wayback Machine.
* Gare Colmar-Berg
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Cruchten | | RB Chemins de Fer Luxembourgeois línia 10 CFL | | Schieren | Diekirch |
# Ełk

Ełk és una ciutat del nord-est de Polònia. El 1999 va passar a formar part del voivodat de Vàrmia i Masúria, fins aleshores pertanyia al voivodat de Suwałki.
La ciutat es troba a la vora del llac Ełk, envoltada de boscs, en la zona de Masúria.

## Història

El 1283 l'últim sudovià líder prussià, Skomand, capitulà als cavallers teutònics a la zona de Lyck. Després del 1323, la part nord de la regió fou administrada pel Komtur de Brandenburg. Com a antic assentament prussià la ciutat fou per primer cop documentada el 1398 com una construcció dels cavallers teutònics. El nom en alemany de la ciutat, Lyck, deriva de l'antic nom prussià, Luks. Va rebre els furs alemanys el 1445.
El 1831 unes 300 persones, el 10% de la població d'aleshores, va morir del còlera, el 1837 unes altres 80 i el 1852 333 més.
Abans de la Primera Guerra Mundial, Lyck tenia 13.000 habitants. Molts ciutadans van fugir durant la guerra, quan les tropes de l'Imperi Rus atacaren, però tornaren després de les batalles de Tannenberg i dels llacs de Masúria. Tropes de britànics i italians foren enviades a la ciutat després del Tractat de Versalles per supervisar el plebiscit de Prússia Oriental, que va obtenir 8.339 vots a favor de la República de Weimar (Alemanya) i 8 a favor de la Segona República Polonesa a Lyck. La ciutat fou reconstruïda després d'haver patit greus desperfectes a causa de l'atac rus.
Lyck fou de nou afectada durant els bombardejos de la Segona Guerra Mundial i fou presa per la Unió Soviètica el 1945. El comtat de Lyck tenia 53.000 habitants quan l'Exèrcit Roig entrà a la ciutat el gener del 1945. El control de la ciutat passà a l'administració polonesa l'abril del 1945 i des d'aleshores és part de Polònia. Fou reconstruïda i batejada amb el nom d'Ełk (abans del 1939 els noms polonesos per anomenar la ciutat eren Łęg i Łęk). Només uns pocs alemanys van poder tornar a instal·lar-se a la ciutat, la majoria dels repobladors foren polonesos.

## Ciutats agermanades

Ełk està agermanada amb:
* Lida
* Nettetal
* Nemenčinė
* Burlington, Vermont
* Galatone
# Estany de Can Màxim

L'estany de Can Màxim és un estany originat en el sot deixat per una antiga activitat extractiva, que es troba totalment naturalitzat i presenta hàbitats d'elevat interès. Està situat al municipi de Sant Joan de les Abadesses, a 890 m d'altitud, i té una superfície 0,34 Ha.
Es tracta d'un espai encara poc estudiat, però que pot tenir un interès remarcable, especialment per les seves comunitats algals i per la seva fauna d'invertebrats, quiròpters i ictiològica. Es troba en un entorn molt poc humanitzat i desproveït d'impactes. L'estany està situat molt a la vora de la casa de can Màxim i està envoltat de vessants força abruptes i en procés d'erosió, que van colmatant progressivament l'estany. Hi ha rètols que informen del risc de despreniments. Els vessants estan ocupats a la part superior per una pineda de pi roig, però la part inferior es troba molt poc revegetada i s'hi observa encara alguna cova o galeria oberta. L'accés a l'estany és molt dificultós, fins i tot per a la fauna salvatge, ja que hi ha una tanca que impedeix l'accés a la zona i a més els vessants són molt abruptes i inestables.
Pel que fa a la vegetació, l'estany presenta diversos hàbitats interessants, com canyissars, bogars de Typha angustifolia, i jonqueres, amb Scirpus holoschoenus, Juncus bufonius, etc. Hi apareixen també alguns salzes dispersos. El sobreeixidor de l'estany presenta també una vegetació interessant, amb abundants algues caròfites dins les aigües, i equisets i comunitats de molses als marges.
Pel que fa a la fauna, la zona és interessant per les seves poblacions de peixos, amfibis i invertebrats aquàtics. També pot ser utilitzada com a punt d'abeurament per la fauna salvatge. Probablement presenta comunitats de quiròpters interessants, afavorides per l'entorn forestal i la presència de cavitats als vessants que envolten l'estany.
No es detecten elements que estiguin afectant negativament l'espai, tret dels processos de colmatació provocats pels despreniments naturals dels vessants.

## Referències

* 1 2 3 4 5 «Estany de Can Màxim». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 17 agost 2014].
# Euskadi (equip ciclista)

«Euskadi» té aquests significats:
* Euskadi: equip ciclista basc de 1995 a 1997, posteriorment conegut com a Euskaltel-Euskadi
* Euskadi: equip ciclista basc de 2013 a 2014, anteriorment conegut com a Orbea
# El tresor (Josep Morató)

El tresor és una comèdia en tres actes, original de Josep Morató, estrenada al teatre Catalunya de Barcelona, la nit del 16 de març de 1912, per la companyia del Sindicat d'Autors Dramàtics Catalans.

## Repartiment de l'estrena

* Enriqueta: Emília Baró
* Mariàngela: Ramona Mestres
* Don Pere Rocalta: Jaume Borràs
* Don Modest Rocalta: Lluís Puiggarí
* Lluís: Lluís Blanca
* Jaume: Rafael Bardem
* En Cabra: Carles Capdevila
* Genís: August Barbosa
* Salvi: Andreu Guixer

## Referències

* ↑ «Estrena de "El tresor" de J. Morató». El Teatre Català, 4, 21-03-1912, pàg. 7-10 [Consulta: 14 abril 2020].
# Evesham Vale Light Railway

El ferrocarril Evesham Vale Light Railway funciona a Evesham Country Park a Worcestershire, Anglaterra, i va ser inaugurat l'agost de 2002.
Es va construir amb una via de 15 polzades d'amplada. Discorre durant una milla en el Parc d'Evesham Country incloent una secció de vergers de fruiters.

## Locomotores
### Locomotores de vapor

Aquesta via de trens disposa de dues locomotores de vapor: Severn Lamb 0-6-0 STT Dougal, Exmoor 0-4-0 STT St. Egwin

### Locomotores dièsel

En té dues: "Sludge" la Lister i una Ruston "Cromwell".

## Enllaços externs

* Evesham Vale Light Railway - Lloc web oficial
# Everywoman

Everywoman és una pel·lícula muda al·legòrica dirigida per George Melford i protagonitzada per Violet Heming. La pel·lícula, basada en l'obra teatral homònima de Walter Browne, es va estrenar el desembre de 1919. Es considera una pel·lícula perduda.

## Argument

Una noia està subhastant un petó en una fira benèfica i se li acosten dos productors teatrals per oferir-li convertir-se en actriu. Després de rebre el consell de tres amigues, es desperta l'endemà al matí com a Everywoman (totes les dones). Les seves amigues s'han convertit en Modèstia, Joventut i Bellesa i els directors d'escena s'han convertit en Bluff i Stuff. Rebutja la proposta insistent de matrimoni d'un metge després que Adulació la convenci de presentar-se a l'escenari de la vida per trobar Amor. Quan confon Passió, un actor, per Amor, Modèstia l'abandona, però acaba rebutjant Passió quan descobreix que ell la vol només quan hi són presents Bellesa i Joventut. Passió fa que Dissipació robi Bellesa provocant que Bluff i Stuff abandonin Everywoman. Després de perdre Joventut amb el Temps, Everywoman intenta vendre's a Riquesa, un milionari, però ell la rebutja. Amb Ningú com a únic amic, segueix Veritat a casa descobrint que el fill d'aquesta és el metgei l'amor que buscava. Modèstia torna aviat seguida de Bellesa.

## Repartiment

* Theodore Roberts (Riquesa)
* Violet Heming (Everywoman)
* Clara Horton (Joventut)
* Wanda Hawley (Bellesa)
* Margaret Loomis (Modèstia)
* Mildred Reardon (Consciència)
* Edythe Chapman (Veritat)
* Bebe Daniels (Vici)
* Monte Blue (Amor)
* Irving Cummings (Passió)
* James Neill (Ningú)
* Raymond Hatton (Adulació)
* Lucien Littlefield (Lord Testimoni)
* Noah Beery (Bluff)
* Jay Dwiggins (Stuff)
* Tully Marshall (Puff)
* Robert Brower (Edat)
* Charles Stanton Ogle (Temps)
* Fred Huntley (Dissipació)
* Clarence Geldart (subhastador)

## Referències

* ↑ «“Everywoman”». Motion Picture News, 27-12-1919, pàg. 268.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 754. ISBN 978-3-11-095194-3.
* ↑ «Everywoman» (en anglès). American Film Institute Catalog. [Consulta: 19 juny 2021].
* ↑ «Everywoman» (en anglès). American Silent Feature Film Survival Database (Biblioteca del Congrés dels Estats Units). [Consulta: 19 juny 2021].

## Enllaços externs

* Everywoman al catàleg de l'American Film Institute
# Evetes

Evetes (en llatí Evetes, en grec antic Εὐέτης) fou un poeta còmic atenenc contemporani d'Epicarm, que va viure cap a l'any 485 aC.
Juntament amb Euxènides i Mil va reviure la poesia còmica a Atenes després de vuitanta anys en què aquest gènere no es va donar, des de l'època de Susarió, fins que Epicarm va recuperar el tema des de Sicília. Suides el menciona.
Iàmblic de Calcis parla d'una filòsofa pitagòrica anomenada Evetes, de la que només se'n sap el seu nom.

## Referències

* ↑ Evetes and Euxenides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 85
# Fagiano Okayama FC

El Fagiano Okayama FC és un club de futbol japonès de la ciutat d'Okayama.

## Història

Va ser fundat l'any 1975 després que el Kawasaki Steel Mizushima FC es traslladés a Kobe, on esdevingué Vissel Kobe. El nou club fou anomenat River Free Kickers (RFK). El 2003 adoptà el nom de Fagiano Okayama. Jugà a la lliga regional de Chugoku el 2005, a la JFL a finals del 2007 i a la J. League després de la temporada 2008.

## Enllaços externs

* Web oficial
# Evanthia Kairi

Evanthia Kairi (grec: Ευανθία Καΐρη) (Andros, 1799 - Andros, 1861 $^{(Julià)}$) va ser una intel·lectual, dramaturga, poeta i feminista grega.

## Biografia

Evanthia Kairi va néixer a l'illa d'Andros el 1799, el setè fill d'Asimina Kambanaki i Nikolaos Kairis. La seva família es va traslladar a Kydonies el 1812 quan el seu germà Theophilos Kairis va ser contractat com a professor a l’institut de la ciutat. Va adquirir fluïdesa en el grec antic, francès i italià i es va convertir en una traductora experimentada. Ambroise Firmin Didot la va conèixer als 17 anys i més tard va escriure: "Qui podia sospitar que en aquesta petita ciutat pràcticament desconeguda d'Àsia, una petita i miserable casa contindria una jove amb una educació tan excepcional".
Kairi va escriure l'obra teatral Nikeratos, que es refereix al tercer setge de Missolonghi el 1826. Va escriure l'obra entre abril i juliol i la va publicar anònimament a Nafplion aquell any. Va ser la primera obra de teatre d’una dona grega que es va publicar. L'obra es va representar a Ermoupolis més tard aquell mateix any.
Kairi també va escriure una breu història de Grècia.

## Notes

* ↑ Segons Women in World History, Kairi va néixer el 1797

## Referències

* ↑ «Kairi, Evanthia (1797–1866)». A: Women in World History: A Biographical Encyclopedia. Waterford, Connecticut: Yorkin Publications, 2002. ISBN 0-7876-4074-3.
* 1 2 Constantinidis, Stratos E.. Modern Greek Theatre: A Quest for Hellenism. McFarland, 2001, p. 37–39. ISBN 978-0-7864-5012-1.
* ↑ Merry, Bruce. «Kairi, Evanthia (1799–1866)». A: Encyclopedia of Modern Greek Literature. Westport, Connecticut: Greenwood Press, 2004, p. 203. ISBN 978-0-313-30813-0.
# Fecaloma

Un fecaloma o fecàlit és una síndrome que consisteix en l'acumulació d'excrements dins l'anus (que reben el nom de copròlits , o pedres d'excrements) que taponen el flux normal del tracte intestinal. De vegades estan enganxats a les parets de l'intestí i pot ser causat per situacions que alenteixen el trànsit intestinal: en ancians, restrenyiment per deshidratació, malaltia de Chagas, (per destrucció del sistema nerviós autònom, malaltia parasitària pròpia d'Amèrica del Sud), malaltia de Hirschsprung, etc.
Aquest tipus d'afecció pot ser severa i fins i tot letal, com seria la ruptura de les parets del còlon, per les agudeses dels fecalomes (perforació estercoral), seguida d'una septicèmia. També un fecàlit pot causar una apendicitis aguda.

## Referències

* ↑ fecaloma a Optimot
* ↑ Alexander M. Holschneider. Hirschsprung's disease. Hippokrates Verlag, 1982. ISBN 978-0-86577-050-8 [Consulta: 15 novembre 2011].
# Fecenia

Fecenia és un gènere d'aranyes araneomorfes de la família dels psècrids (Psechridae). Fou descrit per primera vegada l'any 1887 per Eugène Simon.
Les espècies d'aquest gènere es troben al sud i sud-est d'Àsia i a l'oest d'Oceania.

## Taxonomia

Segons el World Spider Catalog amb data de 5 de gener de 2019, Fecenia té reconegudes les següents 4 espècies:
* Fecenia cylindrata Thorell, 1895 — Xina, Birmània, Tailàndia, Laos
* Fecenia macilenta (Simon, 1885) — Malàisia, Sumatra (Indonèsia)
* Fecenia ochracea (Doleschall, 1859) — Des de les Filipines fins a Queensland
* Fecenia protensa Thorell, 1891 — Índia (principalment a les Illes Nicobar), Sri Lanka, Vietnam, Tailàndia, Malàisia, Singapur, Brunei, Indonèsia (Sumatra, Borneo, Bali)

## Referències

* 1 2 3 (anglès) World Spider Catalog: Fecenia Simon, 1887 en la família Psechridae +base de dades. Accés el 5 de gener de 2019.
* ↑ Simon, E. (1887d). Observation sur divers arachnides: synonymies et descriptions. Annales de la Société Entomologique de France (6) 7(Bull.): 158-159, 167, 175-176, 186-187, 193-195.
# Eleccions legislatives austríaques de 1956

Les eleccions legislatives del 1956 a Àustria, al Consell Nacional van ser el 13 de maig de 1956. Els populars foren la força més votada i Julius Raab fou nomenat canceller.

## Resultats

Resum dels resultats electorals de 13 de maig de 1956 al Consell Nacional d'Àustria
| Partits | Partits | Vots | % | +/- | Escons | +/- |
| | Partit Popular d'Àustria (Österreichische Volkspartei) | 1.999.986 | 46,0 | +4,7 | 82 | +8 |
| | Partit Socialdemòcrata d'Àustria (Sozialdemokratische Partei Österreichs) | 1.873.295 | 43,0 | +0,9 | 74 | +1 |
| | Partit Liberal d'Àustria (Freiheitliche Partei Österreichs) | 283.749 | 6,5 | -4,4 | 6 | -8 |
| | Comunistes i Socialistes d'Esquerra (Kommunisten und Linkssozialisten ) | 192.438 | 4,4 | -0,9 | 3 | -1 |
| | Moviment de Treballadors Lliures d'Àustria Freie Arbeiterbewegung Österreichs | 1.812 | 0,04 | - | - | - |
| | Total (participació 94,31%) | 4.351.900 | 100.0 | | 165 | |
| Font: Siemens Austria, BMI ||||||||
# Eleccions legislatives austríaques de 1971

Les eleccions legislatives del 1971 a Àustria, al Consell Nacional van ser el 10 d'octubre de 1971. Prèviament s'augmentà el nombre de diputats elegibles de 165 a 183. Els socialdemòcrates foren la força més votada i Bruno Kreisky fou nomenat canceller en un govern de majoria absoluta. La participació electoral va ser del 92,4%.

## Resultats

Resum dels resultats electorals de 10 d'octubre de 1971 al Consell Nacional d'Àustria
| Partits | Partits | Vots | % | +/- | Escons | +/- |
| | Partit Socialdemòcrata d'Àustria (Sozialdemokratische Partei Österreichs) | 2.280.168 | 50,0 | +1,6 | 93 | +12 |
| | Partit Popular d'Àustria (Österreichische Volkspartei) | 1.964.713 | 43,1 | -1,6 | 80 | +2 |
| | Partit Liberal d'Àustria (Freiheitliche Partei Österreichs) | 248.473 | 5,5 | = | 10 | +4 |
| | Partit Comunista d'Àustria (Kommunistische Partei Österreichs) | 61.762 | 1,4 | +0,4 | — | ±0 |
| | Offensiv Links (OL) | 1.874 | 0,1 | = | - | - |
| | Total (participació 91,42%) | 4.556.782 | 100.0 | | 183 | +18 |
| Font: Siemens Austria, BMI ||||||||

## Referències

* ↑ Nohlen, D & Stöver, P (2010) Elections in Europe: A data handbook, p196 ISBN 978-3-8329-5609-7
* ↑ Nohlen & Stöver, p188M
* ↑ Nohlen & Stöver, p215
# El campió (pel·lícula de 1931)

El campió (original: The Champ) és una pel·lícula estatunidenca dirigida per King Vidor, estrenada el 1931 i doblada al català.

## Argument

El protagonista és un ex-boxejador divorciat que dona al seu fill un cavall anomenat 'Little Champ'. La mare es troba accidentalment amb el nen i li pregunta al seu marit per poder portar-lo amb ella. A contracor, el boxejador està d'acord i torna a la preparació per un difícil retorn a l'esport competitiu. El seu oponent és ser massa forta i el combat serà fatal per l'heroi que perdrà la vida després d'una victòria molt soferta, davant els ulls del nen.

## Producció

La pel·lícula va ser produïda per Metro-Goldwyn-Mayer (MGM) (controlat per Incorporated Loew) (Una producció de King Vidor).

## Distribució

Distribuït per Metro-Goldwyn-Mayer (MGM), la pel·lícula va ser estrenada als cinemes dels EUA el 21 de novembre de 1931.

## Remake

El 1979, la pel·lícula va tenir una discutida nova versió amb The Champ dirigida per Franco Zeffirelli, amb Jon Voight i Faye Dunaway com a protagonistes. L'argument de la pel·lícula de Zeffirelli s'agafa de la història original del 1931 de Frances Marion.

## Repartiment

* Wallace Beery: Champ
* Jackie Cooper: Dink
* Irene Rich: Linda
* Roscoe Ates: Sponge
* Edward Brophy: Tim
* Hale Hamilton: Tony
* Jesse Scott: Jonah
* Marcia Mae Jones: Mary Lou

## Premis i nominacions
### Premis

* 1932. Oscar al millor actor per Wallace Beery
* 1932. Oscar al millor guió original per Frances Marion

### Nominacions

* 1932. Oscar a la millor pel·lícula
* 1932. Oscar al millor director per King Vidor

## Referències

* ↑ El campió
* ↑ «The champ». The New York Times.
# Fito Luri

Fito Luri (Reus, 1 de març de 1971) és un cantautor català.

## Discografia

* Aromes (2002)
* Zoòtrop (2009)
* Entrepans i mandarines (2012)
* 1440 bioritmes i una taula on hi pot seure tothom (2014)
* Reus, la Mussara, Cassiopea (Autoeditat, 2014)
* Planetes càlids (Kasba Music, 2017)

## Referències

* ↑ Ràdio, Catalunya. «Diaris musicals de pandèmia: Fito Luri». [Consulta: 24 gener 2021].
* ↑ borbonès, natàlia. «Fito Luri presenta «Zoòtrop», el seu segon disc en solitari». El Punt Avui, 11-01-2010. [Consulta: 24 gener 2021].
# Font de la Carota

La Font de la Carota és una obra del municipi d'Igualada (Anoia). Tot el conjunt de la Font de la Carota està format per tres arcs: un de petit, amb la font pròpiament dita, i dos de més grans, en què hi ha els abeuradors pels animals. Constructivament, els arcs són de totxo i la resta, de pedra. El motiu del nom és el mascaró que, amb la boca oberta, deixa brollar l'aigua. Adossades al tercer arc, hi ha unes majòliques de la ceramista igualadina Milós Gras, amb la reproducció d'un poema d'en Jaume Boloix i Canela dedicat a la font. Forma part de l'Inventari del Patrimoni Arquitectònic de Catalunya.

## Història

La utilització de l'aigua del rec resolgué les necessitats industrials. En canvi, l'escassetat d'aigua per al consum domèstic plantejava fins i tot problemes de greu insalubritat per als habitants. Durant el segle xviii les fonts existents en la població eren les mateixes de l'època medieval, a les que s'afegí la Font de la Carota, avui encara en ús. Aquestes, a finals de segle, esdevingueren ja insuficients.

## Referències

* 1 2 3 «Font de la Carota». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Font de la Ceba

La font de la Ceba, a la vora del riu Francolí, al terme de Montblanc, va ser creada a primers del segle XX aprofitant la sortida de l'aigua quan es va construir una petita bassa i un banc fet a partir de petites rajoletes ceràmiques. L'aigua té elevada conductivitat. Està envoltat de freixes, plataners i pollancres. Fins al mitjans de segle passat es va mantenir una tradició molt viva d'anar-hi a berenar els estius. L'indret torna a estar endreçat i forma part de les passejades de molts montblanquins, bé des del camí de la Parellada o des del camí antic de l'Espluga de Francolí.

## Referències

* ↑ Joan Pallisé Clofent, Els Camins de l'aigua: fonts naturals i aigües al terme de Montblanc, Ed. Cossetània, 2006, pàg. 126.
* ↑ «Ajuntament de Montblanc. Un centenar de persones berenen a La Font de la Ceba». Arxivat de l'original el 2014-05-08. [Consulta: 15 febrer 2013].
* Font de la Ceba, a Montblanc
* Vista general de la font
# Federico Villagra

Federico Villagra (Argentina, 21 de maig de 1969) és un pilot de ral·lis del Campionat Mundial de Ral·lis de l'equip Munchi's Ford World Rally Team. El seu copilot és el també argentí Jorge Pérez Companc.
Villagra fou un pilot habitual del Ral·li de l'Argentina del 2000 al 2004, si bé ja hi havia debutt l'any 1998. El seu millor lloc absolut fou un 13é lloc la temporada 2002, si bé val a dir que fou el guanyador del GrupN des del 2002 fins al 2004.
L'any 2005 disputà sis ral·lis del Mundial, tornant a la següent temporada a disputar novament tan sols el ral·li argentí. FInalment, la temporada 2007 es convertí en pilot de l'equip Munchi's Ford World Rally Team, compartint equip amb Luís Pérez Companc, on disputà 8 ral·lis, finalitzant 7é al Ral·li del Japó tot obtenint 2 punts que el feren classificar 20é del Campionat.
La temporada 2008 disputà 10 dels 15 ral·lis del Mundial, obtenint la 14a posició final del Campionat.